CELEX: 32020D0965
Language: ga
Date: 2020-03-27 00:00:00
Title: Cinneadh (CBES) 2020/965 ón gComhairle an 27 Márta 2020 maidir le síniú agus tabhairt i gcrích, thar ceann an Aontais, an Chomhaontaithe i bhfoirm malartú litreacha idir an tAontas Eorpach agus Poblacht na hAfraice Láir maidir le stádas Mhisean Comhairleach CBSC an Aontais Eorpaigh i bPoblacht na hAfraice Láir (EUAM RCA)

8.7.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 219/1
               
            
         CINNEADH (CBES) 2020/965 ÓN gCOMHAIRLE
         an 27 Márta 2020
         maidir le síniú agus tabhairt i gcrích, thar ceann an Aontais, an Chomhaontaithe i bhfoirm malartú litreacha idir an tAontas Eorpach agus Poblacht na hAfraice Láir maidir le stádas Mhisean Comhairleach CBSC an Aontais Eorpaigh i bPoblacht na hAfraice Láir (EUAM RCA)
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh, agus go háirithe Airteagal 37, i gcomhar le hAirteagal 218 (5) agus (6) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     Ar an 9 Nollaig 2019, ghlac an Chomhairle Cinneadh (CBES) 2019/2110 (1) maidir le Misean Comhairleach CBSC de chuid an Aontais Eorpaigh i bPoblacht na hAfraice Láir (EUAM RCA).
                  
               
                     (2)
                  
                  
                     Foráiltear le Cinneadh (CBES) 2019/2110 nach mór stádas EUAM RCA agus foireann EUAM RCA, lena n‐áirítear i gcás inarb iomchuí, na pribhléidí, na díolúintí agus na ráthaíochtaí eile is gá chun EUAM RCA a thabhairt chun críche agus a fheidhmiú go rianúil, bheith faoi réir comhaontú arna thabhairt i gcrích de bhun Airteagal 37 den Chonradh ar an Aontas Eorpach (CAE) agus i gcomhréir leis an nós imeachta a leagtar síos in Airteagal 218 den Chonradh ar Fheidhmiú an Aontais Eorpaigh.
                  
               
                     (3)
                  
                  
                     Ar an 6 Feabhra 2020, thug an Chomhairle údarú tús a chur le caibidlíocht le Poblacht na hAfraice Láir chun comhaontú a thabhairt i gcrích maidir le stádas EUAM RCA i bhfoirm malartú litreacha.
                  
               
                     (4)
                  
                  
                     Rinne Ardionadaí an Aontais do Ghnóthaí Eachtracha agus don Bheartas Slándála an comhaontú a chaibidil, i gcomhréir le hAirteagal 37 CAE, trí mhalartú litreacha idir an tAontas Eorpach agus Poblacht na hAfraice Láir maidir le stádas Mhisean Comhairleach CBSC de chuid an Aontais Eorpaigh (EUAM RCA) i bPoblacht na hAfraice Láir (an “Comhaontú”).
                  
               
                     (5)
                  
                  
                     Ba cheart an Comhaontú a fhormheas,
                  
               TAR ÉIS AN CINNEADH SEO A GHLACADH:
         
            Airteagal 1
            Leis seo, déantar an Comhaontú i bhfoirm malartú litreacha idir an tAontas Eorpach agus Poblacht na hAfraice Láir maidir le stádas Mhisean Comhairleach CBSC an Aontais Eorpaigh i bPoblacht na hAfraice Láir (EUAM RCA) (2) a fhormheas thar ceann an Aontais.
         
         
            Airteagal 2
            Leis seo, údaraítear Uachtarán na Comhairle an duine nó na daoine a ainmniú a mbeidh sé de chumhacht aige nó acu an Comhaontú a shíniú, d’fhonn ceangal a chur ar an Aontas.
         
         
            Airteagal 3
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, an 27 Márta 2020.
            
               
                  Thar ceann na Comhairle
               
               
                  An tUachtarán
               
               A. METELKO-ZGOMBIĆ
            
         
         
            (1)  Cinneadh (CBES) 2019/2110 ón gComhairle an 9 Nollaig 2019 maidir le Misean Comhairleach CBSC an Aontais Eorpaigh i bPoblacht na hAfraice Láir (EUAM RCA) (IO L 318, 10.12.2019, lch. 141).
         
            (2)  Níl téacs an Chomhaontaithe ann sa Ghaeilge.